Document ID: /roh_data/filtered/fineweb-2-filterrobots_roh.jsonl.gz/70623

Paolo Giacometti ha annunzià l’entschatta da l'onn da sa retrair sin la fin da quest settember. Zanini ch’è gia tschintg onns suprastanta da l'uniun, è stada l'unica candidata da l'uniun Parc Ela.
Patrizia Zanini è suprastanta communala da la vischnanca Albula/Alvra e vesa sin dumonda da RTR in avantatg en questa situaziun. Uschia enconuschia ella er la suprastanza communala da Surses. Il Parc Ela e las vischnancas duessan tenor ella en mintga cas cuntinuar cun la buna collavuraziun.
Suenter umens suonda ina dunna
Paolo Giacometti chala – suenter dudesch onns en suprastanza, dapi 2016 sco president – per la fin da settember ed uschia dus onns avant la fin da la perioda d'uffizi. El ha surpiglià il presidi suenter la mort andetga da Luzius Wasescha.
Zanini è uschia la terza persuna en questa funcziun da l'uniun Parc Ela. Da nov en suprastanza dal Parc Ela è vegnì elegì Samuel Lorenz. El è il vicedirectur da las pendicularas da Lai, e commember dal cussegl d'administraziun dals Implants da sport da Bivio.
Plinavant ha la radunanza da commembers da l'uniun Parc Ela approvà il preventiv da l'onn 2022, il quint dal 2021 ed ils statuts ch'èn vegnids adattads.